
Αριθ. Φ.959.1/27/437846 (1) 

Πλήρωση 37 θέσεων κατ’ εξαίρεση των ισχυουσών δια¬ 
τάξεων στο ΝΙΜΤΣ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΘΝΙΚΗΣ ΑΜΥΝΑΣ 

Αφού λάβαμε υπόψη: 
α. Το Ν. 660/77 «Περί ΥΕΘΑ κ.λπ.». 

■ β. Τις διατάξεις των άρθρων 47 έως και 50 παρ. 2 του 
Υπαλληλικού Κώδικα (Π.Δ. 611/77). 

γ. Τις διατάξεις των άρθρων 2,6 και 23 παρ. 6 του Ν. 
1400/83 «Τροποποίηση και συμπλήρωση υπαλληλικών 
διατάξεων». 


δ. τις διατάξεις του άρθρου 1 παρ. Ια του Ν. 
1735/87 «Προσλήψεις στο Δημόσιο Τομέα κ.λπ.». 

ε. Τις διατάξεις της παρ. 2 του άρθρου 5 της Π.Υ.Σ. 
αριθ. 167/23.12.92. 

στ. Τις διατάξεις του άρθρου 13 παρ. 3 του Ν. 
2116/93 (ΦΕΚ 18/18.2.93). 
ζ. Την απόφαση αριθ. 14/20.1.93 του Πρωθυπουργού 
με την οποία εγκρίθηκε η πλήρωση τριάντα επτά (37) 
κενών οργανικών θέσεων διαφόρων κλάδων και ειδικο¬ 
τήτων μονίμου προσωπικού του Νοσηλευτικού Ιδρύμα¬ 
τος Μετοχικού Ταμείου Στρατού. 

η. Το υπ’ αριθ. 14/2.10.87 Πρακτικό της Γενικής 
Επιτροπής Διαγωνισμών, η οποία αποφάνθηκε εφάπαξ 
υπέρ της πληρώσεως χωρίς διαγωνισμό όλων των θέ¬ 
σεων κατηγοριών νοσηλευτικού προσωπικού που υπά¬ 
γεται στον υπαλληλικό κώδικα. 

θ. Το υπ’ αριθ. ΔΙΠΠ/Φ.ΕΠ 9/3861/30.4.92 έγ¬ 
γραφο του Υπουργείου Προεδρίας της Κυβερνή- 
σεως. 

ι. Το άρθρο 29Α του Ν. 1558/85, όπως προστέθηκε 
με το άρθρο 27 του Ν. 2081 /92, με το οποίο καθορίζε¬ 
ται έλεγχος των δαπανών που προκαλούν οι κανονιστι¬ 
κές διοικητικές πράξεις. 

ια. Το γεγονός ότι από τις διατάξεις της απόφασης 
αυτής προκαλείται δαπάνη σε βάρος του Προϋπολογι¬ 
σμού του ΝΙΜΤΣ, ύψους ογδόντα εκατομμυρίων 
(80.000.000) δρχ. για το τρέχον οικονομικό έτος και 
ισόποση περίπου για τα επόμενα και σχετική πίστωση 
έχει εγγραφεί στον προϋπολογισμό του ιδρύματος 
έτους 1993 με ΚΑ 0200 και ειδικό φορέα ΝΙΜΤΣ. 

ιβ. Την αριθ. Υ. 1944/92 κοινή απόφαση του Πρωθυ¬ 
πουργού και του Υπουργού Εθνικής Αμυνας, για τη με¬ 
ταβίβαση αρμοδιοτήτων, αποφασίζουμε: 

1. Εξαιρούμε από τις διατάξεις του Ν. 1735/87 που 
αναφέρονται στις προσλήψεις, την πλήρωση τριάντα 
επτά (37) κενών οργανικών θέσεων διαφόρων κλάδων 
και ειδικοτήτων μονίμου προσωπικού του ΝΙΜΤΣ, όπως 
αυτές εγκρίθηκαν με την υπ’ αριθ. 14/20.1.93 από¬ 
φαση του Πρωθυπουργού. 

2. Αναθέτουμε την αρμοδιότητα για την έκδοση της 
σχετικής προκήρυξης για την πλήρωση των εν λόγω θέ¬ 
σεων, χωρίς διαγωνισμό, καθώς και για τη συγκρότηση 
της επιτροπής επιλογής στο Διοικητικό Συμβούλιο του 
ΝΙΜΤΣ. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 3 Μαρτίου 1993 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ 

ΕΘΝΙΚΗΣ ΑΜΥΝΑΣ 

ΣΩΤ. ΚΟΥΒΕΛΑΣ ΙΩΑΝΝΗΣ ΣΤΑΘΟΠΟΥΛΟΣ 

- ♦- 

Αριθ. Φ.23928/478/93 (2) 

Πολιτογράφηση αλλοδαπού. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με τη Φ.23928/478/93/4.3.1993 απόφαση του 
Υπουργείου Εσωτερικών έγινε δεκτή η από 22.5.1992 αί¬ 
τηση πολιτογράφησης του ομογενούς αλλοδαπού ΓΕΩΡ¬ 
ΓΙΟΥ ΑΒΡΑΑΜ του Κυριάκου, για απόκτηση της Ελληνι¬ 
κής ιθαγένειας. 

Αθήνα, 4 Μαρτίου 1993 

Με εντολή Υπουργού 

Ο Γενικός Γραμματέας 
Ν. ΤΣΙΤΟΥΡΗΣ 

-♦- 

Αριθ. 3000332/110/0029 (3) 

Απόσταξη σύκων και αποσύκων από τους διήμερους οινο- 

πνευματοποιούς Α' κατηγορίας ολοκλήρου του Νομού 

Λάρισας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τα έγγραφα 2157/31.12.92 και 796/30.12.92 των 
Κοινοτήτων ΑΓΙΑΣ και ΜΕΤΑΞΟΧΩΡΙΟΥ της Νομαρχίας 
Λάρισας, καθώς και το σχετικό έγγραφο 4/5.1.93 της 
Δ.Ο.Υ. ΑΓΙΑΣ Λάρισας. 

2. Με τις διατάξεις του άρθρου 5 του Ν. 1757/1944 
«περί τροποποιήσεως και συμπληρώσεως νόμων αρμοδιό¬ 
τητας του Γενικού Χημείου του Κράτους» σε συνδυασμό 
με τις διατάξεις του άρθρου 1 του Ν.Δ. 541/1941 «περί 
τροποποιήσεως και συμπληρώσεως διατάξεων του Κώ¬ 
δικα των νόμων περί φορολογίας του οιν/τος». 

3. Τους λόγους σκοπιμότητας για την ενίσχυση των συ- 
κοπαραγωγών της περιοχής του Νομού Λάρισας. 

4. Την Κ.Υ.Α. 1847/1078399/1182/0001/7.8.92 
Πρωθυπουργού και Υπουργού Οικονομικών «Ανάθεση αρ¬ 
μοδιοτήτων Υπουργού Οικονομικών στους Υφυπουργούς 
Οικονομικών» (ΦΕΚ 525/τ.Β'/14.8.1992), αποφασί¬ 
ζουμε: 

1. Παρατείνουμε για την φορολογική περίοδο 1992- 
1993 για ολόκληρη την περιφέρεια αρμοδιότητας της Νο¬ 
μαρχίας Λάρισας, την ισχύ των διατάξεων του άρθρου 1 
του Ν.Δ. 541 /1941, όπως έχουν συμπληρωθεί με τις δια¬ 
τάξεις του άρθρου 5 του Νόμου 1757/1944, με τις οποίες 
έχει επιτραπεί η απόσταξη σύκων και αποσύκων από τους 
διήμερους οινοπνευματοποιούς Α' κατηγορίας. 

2. Από τις διατάξεις της παρούσας δεν προκδλείται δα¬ 
πάνη σε βάρος του Κρατικού Προϋπολογισμού. 


3. Η απόφασή μας αυτή, που η ισχύς της αρχίζει από την 
ημερομηνία της υπογραφής της, να δημοσιευθεί στην 
Εφημερίδα της Κυβερνήσεως. 

Αθήνα, 3 Μαρτίου 1993 

Ο ΥΦΥΠΟΥΡΓΟΣ 

ΚΩΝ/ΝΟΣ ΠΑΤΡΑΚΟΣ 
-♦- 

Αριθ. Β2/930 (4) 

Εξαίρεση από τις διαδικασίες του Ν. 1735/87. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 3 του άρθρου 13 του 2116/93 
(ΦΕΚ 18/18.2.93). 

2. Τις διατάξεις της περιπτ. ια της παραγράφου 2 του 
άρθρου 1 του Ν. 1735/87. 

3. Την αριθμ. 111/8.6.1992 πράξη του Πρωθυπουρ¬ 
γού. 

4. Την ΠΥΣ167/22.12.97 «Αναστολή των διορισμών και 
προσλήψεων στον Δημόσιο Τομέα έως 31 Δεκ. 1993», 
αποφασίζουμε: 

Εξαιρούμε από τις διαδικασίες πρόσληψης προσωπικού 
του Ν. 1735/87 την πλήρωση των παρακάτω θέσεων της 
Ακαδημίας Αθηνών ως ακολούθως: 

- Δύο (2) του κλάδου ΠΕ Διοικητικού. 

- Μιας (1) του κλάδου ΔΕ οδηγού αυτοκινήτου. 

- Μιας (1) του κλάδου ΥΕ κλητήρων. 

Κάλυψη δαπάνης. 

1. Από τις διατάξεις αυτής της απόφασης προκαλείται 
δαπάνη σε βάρος α) του κρατικού προϋπολογισμού ύψους 
994.000 δρχ. περίπου και β) του Νομικού Προσώπου της 
Ακαδημίας Αθηνών ύψους 3.736.000 περίπου για το χρο¬ 
νικό διάστημα από 1.5.93 μέχρι 31.12.93. 

2. Γ ια την ανωτέρω δαπάνη έχει εγγραφεί πίστωση α) 
στον κρατικό προϋπολογισμό ύψους 994.000 δρχ. στον 
ειδ. φορέα 120 από ΚΑΕ 5214 και β) στον προϋπολογισμό 
του νομικού προσώπου της Ακαδημίας Αθηνών ύψους 
3.736.000 δρχ. στον ειδ. φορέα 210 από ΚΑΕ 2349. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 1993 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΩΝ 

Σ. ΚΟΥΒΕΛΑΣ Γ. ΣΟΥΦΛΙΑΣ 

- ♦- 

Αριθ. Β1/154 (5) 

Ανασυγκρότηση υπηρεσιακών συμβουλίων διοικητικού 

προσωπικού των Ανωτάτων Εκπαιδευτικών Ιδρυμά¬ 
των. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

ι. Τις διατάξεις: α) του άρθρου 14 παρ. 8 του Ν. 1586/ 
1986 «Βαθμολογική διάρθρωση των θέσεων του Δημο¬ 
σίου, Νομικών Προσώπων Δημοσίου Δικαίου και των Ορ- 

γανισμών τοπικής αυτοδιοίκησης και άλλες διατάξεις» (Α' 
37), β) του άρθρου 29Α του Ν. 1558/85, όπως αυτό προ¬ 
στέθηκε με το άρθρο 27 του Ν. 2081 /1992 (Α’ 154) και 

2. Το γεγονός ότι από τις διατάξεις της απόφασης αυτής 
δεν προκαλεΐται δαπάνη σε βάρος του κρατικού προϋπο¬ 
λογισμού. 

3. Τις διατάξεις των άρθρων 6 και 29 του Ν. 2085/92 
(ΦΕΚ 170/τ.Α'/20.10.1992), αποφασίζουμε: 

1. Ανασυγκροτούνται τα υπηρεσιακά συμβούλια διοικη¬ 
τικού προσωπικού των Ανωτάτων Εκπαιδευτικών Ιδρυμά¬ 
των που προβλέπονται από τις διατάξεις της Β1 /779 της 
26ης Οκτωβρίου 1990 απόφασης των Υπουργών Προε¬ 
δρίας της Κυβέρνησης και Εθνικής Παιδείας και θρησκευ¬ 
μάτων (Β' 716) και του άρθρου 1 παρ. 10 του Ν. 2083/ 
1992 (Α - 159) και προσαρμόζονται σύμφωνα με τις διατά¬ 
ξεις του άρθρου 6 παρ. 1 του Ν. 2085/92 (Α' 170) ως ακο¬ 
λούθως: 

α) Ο Πρύτανης του οικείου ΑΕΙ ως Πρόεδρος. 

β) Ένα (1) μέλος Διδακτικού Ερευνητικού Προσωπικού 
του Ιδρύματος που ορίζεται με τον αναπληρωτή του από 
το Πρυτανικό Συμβούλιο. 

γ) Ένας (1) διοικητικός υπάλληλος με βαθμό| Γενικού 
Διευθυντή ή Διευθυντή Α' ή Β'. 

δ) Δύο (2) αιρετοί εκπρόσωποι των μονίμων υπαλλήλων 
με τους αναπληρωτές τους που θα εναλλάσσονται με τους 
δύο (2) αιρετούς εκπροσώπους του προσωπικού με σύμ¬ 
βαση εργασίας ιδιωτικού δικαίου αορίστου χρόνου όταν 
κρίνονται θέματα προσωπικού με σχέση εργασίας ιδιωτι¬ 
κού δικαίου αορίστου χρόνου, οι οποίοι ορίζονται με την 
διαδικασία της απόφασης Β1/322/1989 (Β' 304). 

2. Ειδικά για τα υπηρεσιακά συμβούλια Β' και Γ' του Πα¬ 
νεπιστημίου Αθηνών, που προβλέπονται από την από¬ 
φαση Β1/121/1989 (Β' 107) και αφορούν τους υπαλλή¬ 
λους των Πανεπιστημιακών Νοσ/μείων αντί του μέλους 
ΔΕΠ που προβλέπει το εδάφιο β' της προηγουμένης πα¬ 
ραγράφου ορίζεται μόνιμος υπάλληλος σύμφωνα με το 
εδάφιο γ'. Στην περίπτωση αυτή όλοι οι υπάλληλοι ορίζο¬ 
νται από την Εφορεία του οικείου νοσοκομείου. Τα μέλη 
που ορίζει η Εφορεία κάθε νοσοκομείου προέρχονται από 
διαφορετικές υπηρεσίες κάθε νοσοκομείου. 

3. Τα μέλη των συμβουλίων ορίζονται με πράξη του Πρύ¬ 
τανη του οικείου ΑΕΙ που δεν δημοσιεύεται στην Εφημε¬ 
ρίδα της Κυβερνήσεως. 

4. Κατά τον ορισμό των μελών του υπηρεσιακού συμ¬ 
βουλίου ένα τουλάχιστον εξ αυτών είναι γυναίκα, σύμ¬ 
φωνα με το άρθρο 29 του Ν. 2085/1992. 

5. Μετά την δημοσίευση της παρούσας απόφασης παύ¬ 
ουν να ισχύουν οι διατάξεις του άρθρου 2 της Β1 /779/90 
απόφασης των Υπουργών Προεδρίας της Κυβέρνησης και 
Εθνικής Παιδείας και θρησκευμάτων. 

Κατά τα λοιπά τα συμβούλια εξακολουθούν να λειτουρ¬ 
γούν από τις διατάξεις από τις οποίες, διέπεται καθένα απ’ 
αυτά. 

6. Σε ΑΕΙ στα οποία δεν υπηρετούν διοικητικοί υπάλλη¬ 
λοι με βαθμό Γ ενικού Διευθυντή ή Διευθυντή Α' ή Β' αντί 
του διοικητικού υπαλλήλου του εδαφίου γ’ της παρ. 1 ορί¬ 
ζεται προσωρινά μέλος ΔΕΠ σύμφωνα με το εδάφιο β'. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 1993 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΟΝ 

Σ. ΚΟΥΒΕΛΑΣ Γ. ΣΟΥΦΛΙΑΣ 

- ♦- 

Αριθ. Δ2/25798 π.ε. (6) 

Σύσταση προσωρινών θέσεων Διοικητικού προσωπικού. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των παρ. 5 και 6 του άρθρου 16 του κεφ. 
Α' του Ν. 1566/85, όπως αντικαταστάσθηκαν και συμπλη¬ 
ρώθηκαν με τις παρ. 9 και 10 του άρθρου 5 του Ν. 
1824/88 (ΦΕκ 296/88 τ.Α'). 

2. Την αριθμ. Υ/1847/1078399/1182/0001/7.8.92 
απόφαση του Πρωθυπουργού και του Υπουργού Οικονο¬ 
μικών για ανάθεση αρμοδιοτήτων στους Υφυπουργούς Οι¬ 
κονομικών (ΦΕΚ 525 Β'). 

3. Τις διατάξεις του άρθρου 27 του Ν. 2081 /92. 

4. Την αριθμ. 33/92 πράξη του ΚΥΣΔΕ. 

5. Την αριθμ. Υ.1939/Η/9923/9.12.92 (Β' 728) από¬ 
φαση του Πρωθυπουργού και του Υπουργού Εθνικής Παι¬ 
δείας και θρησκευμάτων «Ανάθεση αρμοδιοτήτων στους 
Υφυπουργούς Εθνικής Παιδείας και θρησκευμάτων», 
αποφασίζουμε: 

Συστήνουμε τρεις (3) προσωρινές θέσεις Διοικητικού 
Προσωπικού ΠΕ, τις οποίες θά καταλάβουν με μετάταξη 
εκπ/κοί, που κρίθηκαν ακατάλληλοι για το έργο του εκπ/ 
κού, κρίνονται όμως επαρκείς για την προσφορά διοικητι¬ 
κής υπηρεσίας, ως εξής: 

1. Βετουλάκης Γεώργιος του κλάδου ΠΕ4 του 15ου Γ/ 
σίου Αθηνών, με βαθμό Α' και Μ.Κ. 10 που τοποθετείται 
στη Νομαρχία Αθηνών, Δ/νση Β/θμιας Εκπ/σης. 

2. Στεργιανού Πελαγίατου κλάδου ΠΕ4 του 2ου Γ/σίου 
Χολαργού, με βαθμό Α' και Μ.Κ. 7 που τοποθετείται στη 
Νομαρχία Ανατ. Αττικής, Δ/νση Β/θμιας Εκπ/σης. 

3. Αργυρόπουλος Δημήτριος του κλάδου ΠΕ6 του 1 ου 
Γ/ 

σίου Μυτιλήνης, με βαθμό Β' και Μ.Κ. 13 που τοποθετεί¬ 
ται στη Νομαρχία Λέσβου, Δ/νση Β/θμιας Εκπ/σης. 

Προκαλείται δαπάνη ύψους 6.720.000 για το έτος 
1993 και η κάλυψη θα γίνει από τις πιστώσεις του προϋπο¬ 
λογισμού του Υπουργείου Εθνικής Παιδείας και θρησκευ¬ 
μάτων από τον ειδικό φορέα Φ. 19.110 και από τον Κωδικό 
αριθμό Εξόδου (ΚΑΕ) 5214. Για καθένα από τα επόμενα 
οικονομικά έτη υπολογίζεται σε δρχ. 8.100.000 περί¬ 
που. 

1 Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 1993 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣ/ΤΩΝ 

ΚΩΝ. ΠΑΤΡΑΚΟΣ θ. ΚΟΥΡΤΗΣ 

Αριθ. Φ.120.68/3/Β2 367 (7) 

Ορισμός μελών του Πανεπιστημιακού Συμβουλίου του Πα¬ 
νεπιστημίου Θράκης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις του Ν. 641/77 (άρθρο 13). 

2) Τις διατάξεις του Ν.Δ. 87/73 (άρθρο 12). 

3) Τις διατάξεις του Ν.Δ. 463/70 (ΦΕΚ 57Α·). 

4) Την αριθ. Β/1254/2.2.81 κοινή υπουργική απόφαση 
(ΦΕΚ 98 τ.Β'). 

5) Την αριθ. ΣΤ5/13/22.6.82 (αριθ. 14) κοινή υπουργ. 
απόφαση (ΦΕΚ 429 τ.Β'). 

6) Τις διατάξεις του Π.Δ. 30/1978. 

7) Την αριθ. Β1/508/6.5.83 υπουργική απόφαση (ΦΕΚ 
256/17.5.83 τ.Β'). 

8) Τις διατάξεις του άρθρου 14 παρ. 2 του Ν. 1351/83 
(ΦΕΚ 56 τ.Α'). 

9) Το αριθ. Α 2820/25.1.93 έγγραφο του Πανεπιστη¬ 
μίου Θράκης, αποφασίζουμε: 

Συγκροτούμε το Πανεπιστημιακό Συμβούλιο του Πανε¬ 
πιστημίου Θράκης, ως εξής: 

Α' Τακτικά μέλη 

1. Βασίλειος Στεφάνής, καθηγητής του Τμήματος Πολι¬ 
τικών Μηχανικών ως πρόεδρος. 

2. Σπυρίδων Μουρούτσος, λέκτορας του Τμήματος 
Ηλεκτρολόγων Μηχανικών. 

3. θεοχάρης Δαλακούρας, λέκτορας του Τμήματος Νο¬ 
μικής. 

4. Ο εκάστοτε προϊστάμενοος της διεύθυνσης Τεχνι¬ 
κών Υπηρεσιών της Νομαρχίας Ροδόπης. 

5. Ο εκάστοτε προϊστάμενοος του Τμήματος Πολεοδο¬ 
μίας και Πολεοδομικών Εφαρμογών. 

Αναπληρωματικά μέλη 

1. Αστέριος Λιώλιος, καθηγητής του Τμήματος Πολιτι¬ 
κών Μηχανικών, ως αναπληρωτής πρόεδρος. 

2. Γεώργιος Καρτάλης, καθηγητής, πρόεδρος του Τμή¬ 
ματος Ιατρικής. 

3. Δημήτριος Δημητρίου, λέκτορας του Τμήματος Νομι¬ 
κής. 

4. Ο εκάστοτε προϊστάμενος της διεύθυνσης Τεχνικών 
Υπηρεσιών της Νομαρχίας Ξάνθης. 

5. Ο εκάστοτε προϊστάμενος του Τμήματος Πολεοδο¬ 
μίας και Πολεοδομικών Εφαρμογών της Νομαρχίας Ξάν¬ 
θης. 

Εισηγητές των θεμάτων είναι ο εκάστοτε προϊστάμε- 
νοος της τεχνικής υπηρεσίας του Πανεπιστημίου χωρίς δι¬ 
καίωμα ψήφου. 

Η θητεία του Πανεπιστημιακού Συμβουλίου είναι τριε- 
τής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μαρτίου 1993 

Ο ΥΠΟΥΡΓΟΣ 

Γ. ΣΟΥΦΛΙΑΣ 


Αριθ. Γ2/1242 (8) 

Ίδρυση και λειτουργία Κέντρων Περιβαλλοντικής Εκπ/σης 
(Κ.Π.Ε.). 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Νόμο 1892/90, άρθρο 111, παρ. 13 που προβλέ¬ 
πει την ίδρυση και λειτουργία Κέντρων Περιβαλλοντικής 
Εκπ/σης (Κ.Π.Ε.). 

2. Την ανάγκη περαιτέρω ανάπτυξης του θεσμού της 
Περιβαλλοντικής εκπ/σης (Π.Ε.) σε τοπικό, περιφερειακό 
και εθνικό επίπεδο. 

3. Την ανάγκη συμμετοχής μαθητών και εκπ/κών σε 
σχετικές πειραματικές εφαρμογές που θα υλοποιούνται 
στα Κ.Π.Ε. 

4. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του τακτικού προϋπο¬ 
λογισμού, αποφασίζουμε: 

I. Κέντρα Περιβαλλοντικής Εκπαίδευσης (ΚΠΕ) μπο¬ 
ρούν να λειτουργούν σε εγκαταστάσεις σχολικών κτιρίων 
του Υπουργείου Εθνικής Παιδείας και θρησκευμάτων ή 
σε κτίρια που διατίθενται για τις ανάγκες των σχολείων σε 
θέματα Π.Ε., όπως εγκαταστάσεις του Εθνικού Ιδρύματος 
Νεότητος (Ε.Ι.Ν.), δημοτικές, κοινοτικές, ιδιωτικές και άλ¬ 
λες με στόχο τη(ν): 

- συνειδητοποίηση από τους μαθητές της ανάγκης 
προστασίας του περιβάλλοντος και διατήρησης σε λει¬ 
τουργία των βιολογικών κύκλων και διαδικασιών σε τοπικό 
και εθνικό επίπεδο. 

- περαιτέρω ανάπτυξη της Π.Ε. γενικότερα και τη στή¬ 
ριξη σχετικών προγραμμάτων. 

- δημιουργία προϋποθέσεων για την ορθολογική διαχεί¬ 
ριση του φυσικού, ανθρωπογενούς και φυσιο-ανθρωπογε- 
νούς οικοσυστήματος της ευρύτερης περιοχής του Κ.Π.Ε. 
σε σχέση με τις παραγωγικές δραστηριότητες. 

- προβολή των περιβαλλοντικών και πολιτιστικών στοι¬ 
χείων της ευρύτερης γεωγραφικής περιοχής του Κ.Π.Ε. 

II. Στα Κ.Π.Ε. πραγματοποιούνται: 

-σχεδιασμός τοπικών προγραμμάτων Π.Ε. που αφο¬ 
ρούν την ευρύτερη περιοχή του Κ.Π.Ε. και υλοποιούνται σ’ 
αυτήν με τη συμμετοχή μαθητών και εκπ/κών, διάρκειας 
δύο έως πέντε ημερών, ώστε να αποτελέσουν οδηγούς 
ανάπτυξης αντίστοιχων προγραμμάτων Π.Ε. στα σχο¬ 
λεία. 

- σχεδιασμός δραστηριοτήτων που θα υλοποιούνται σε 
ημερήσια βάση με σκοπό τη μύηση στην περιβαλλοντική 
προβληματική και την Π.Ε. μαθητών και εκπ/κών. 

- παραγωγή έντυπου και οπτικοακουστικού υλικού σχε¬ 
τικού με τα παραπάνω προγράμματα και δραστηριότη¬ 
τες. 

- επιμόρφωση εκπ/κών. 

- παιδαγωγική έρευνα στη διεπιστημονική προσέγγιση 
των περιβαλλοντικών προβλημάτων μέσα από τις διαδικα¬ 
σίες υλοποίησης των προγραμμάτων Π.Ε. 

- μελέτη και έρευνα της τοπικής περιβαλλοντικής προ¬ 
βληματικής, αλλά και της παιδαγωγικής της προσέγγισης 
σε συνεργασία με τις διάφορες χώρες του εξωτερικού και 
ανταλλαγή σχετικών εμπειριών. 

- ανταλλαγή πληροφόρησης με αντίστοιχα κέντρα του 
εξωτερικού. 

- ενημέρωση διαφόρων κοινωνικών ομάδων της περιο- 

χής λειτουργίας του Κ.Π.Ε. σε θέματα - προβλήματα της 
φυσιο-ανθρωπογενούς οικολογίας της περιοχής. 

- οργάνωση και λειτουργία εκθέσεων σχετικών με τις 
δραστηριότητες του Κ.Π.Ε. 

- συντονισμός των ποικίλων εκδηλώσεων που πραγμα¬ 
τοποιούνται στην ευρύτερη περιοχή του Κ.Π.Ε. στα πλαί¬ 
σια των σκοπών και στόχων του. 

III. Για την υλοποίηση των παραπάνω δραστηριοτή¬ 
των: 

- συγκεντρώνονται στοιχεία φυσικής, ανθρωπογενούς 
και φυσιο-ανθρωπογενούς οικολογίας της ευρύτερης πε¬ 
ριοχής του Κ.Π.Ε., ώστε να συγκροτηθεί αρχείο που θα 
εξυπηρετεί τις ανάγκες έρευνας και μελέτης της περιοχής 
από φωτογραφίες, χάρτες, έντυπο υλικό, διαφάνειες, κα¬ 
σέτες νϊόβο κ.λπ. 

- συγκροτείται βιβλιοθήκη με βιβλία και περιοδικά οικο¬ 
λογικού περιοχομένου. 

- εκτυπώνεται υλικό (όπως οικολογικοί χάρτες, οικολο¬ 
γικοί οδηγοί, φυλλάδια) που θα αναφέρονται σε διάφορες 
θεματικές ενότητες - παραμέτρους του περιβάλλοντος 
της περιοχής και σε σχέση με τις ποικίλες δραστηριότητες 
του Κ.Π.Ε. 

- γίνεται προμήθεια εξοπλισμού έρευνας πεδίου (όπως 
κυάλια, πυξίδες, μαγνητόφωνα, φωτογραφικές μηχανές, 
βιντεοκάμερα κ.λπ.), του αναγκαίου οπτικοακουστικού και 
εργαστηριακού υλικού, αλλά και της αναγκαίας επίπλωσης 
(όπως γραφεία, ερμάρια, τραπέζια εργασίας κ.λπ.). 

- καθορίζονται διευρευνητικές διαδρομές (οικολογικά 
μονοπάτια) και οργανώνεται έρευνα πεδίου για την κατα¬ 
γραφή των ιδιαιτεροτήτων των προβλημάτων που παρου¬ 
σιάζει το φυσικό, ανθρωπογενές και φυσιο-ανθρωπογε- 
νές οικοσύστημα της περιοχής (με την καταγραφή, φωτο- 
γράφιση των χώρων και των στοιχείων ενδιαφέροντος, με 
τη διενέργεια των αναγκαίων μετρήσεων, με συλλογή 
στοιχείων για εργαστηριακή έρευνα - μελέτη κ.λπ.). 

- αναπτύσσονται οι αναγκαίες συνεργασίες με φορείς 
δημόσιους και ιδιωτικούς, αρμόδιους και συναρμόδιους σε 
θέματα περιβάλλοντος, με την τοπική αυτοδιοίκηση, τους 
τοπικούς συλλόγους, σωματεία και κοινωφελή ιδρύ¬ 
ματα. 

IV. Το εκπαιδευτικό έργο κάθε ιδρυομένου Κ.Π.Ε. μπο¬ 
ρούν να στηρίζουν μέχρι πέντε (5) εκπαιδευτικοί μόνιμοι, 
αναπληρωτές ή ωρομίσθιοι. Οι μόνιμοι εκπαιδευτικοί θα 
αποσπώνται για ένα έτος στο Κ.Π.Ε. με τη δυνατότητα 
ανανέωσης της απόσπασής τους και θα λαμβάνουν τα μό¬ 
ρια των σχολείων της περιοχής, όπου λειτουργεί το Κ.Π.Ε. 
Οι αναπληρωτές και ωρομίσθιοι θα προσλαμβάνονται για 
τις ανάγκες του. Την ευθύνη για την πρόσληψη και μισθο¬ 
δοσία των αναπληρωτών και ωρομισθίων θα έχουν οι Δ/ 
νοείς Α-Β/θμιας Εκπαίδευσης του νομού, όπου η έδρα 
του Κ.Π.Ε. 

Οι ανωτέρω εκπαιδευτικοί θα μπορούν να απασχολού¬ 
νται με υπερωριακή αποζημίωση μέχρι και δέκα (10) ωρών 
την εβδομάδα, εφόσον προσφέρουν έργο πέραν των υπο¬ 
χρεώσεων του ωραρίου τους. 

Στα πλαίσια της λειτουργίας των ΠΕΚ μπορεί να ανατί¬ 
θεται επιπρόσθετα στα Κ.Π.Ε. σχετικό επιμορφωτικό 
έργο. Ένας από τους παραπάνω εκπαιδευτικούς που απα¬ 
σχολούνται στο Κ.Π.Ε. αναλαμβάνει τη γραμματειακή στή¬ 
ριξη του Κ.Π.Ε. και ένας από τους μόνιμους εκπαιδευτι¬ 
κούς με τη μεγαλύτερη εμπειρία σε θέματα Π.Ε., σε συ¬ 
νεργασία με τον υπεύθυνο Π.Ε. Δ/θμιας Εκπαίδευσης του 


νομού, όπου ιδρύεται και λειτουργεί το Κ.Π.Ε. 

V. Την'εποπτεία του Κ.Π.Ε. έχουν το αρμόδιο τμήμα της 
Δ/νσης Σπουδών Β/θμιας Εκπαίδευσης του ΥΠΕΠΘ σε 
συνεργασία με τον προϊστάμενο της οικείας Δ/νσης Β/ 
θμιας Εκπαίδευσης και τον υπεύθυνο Π.Ε. Β/θμιας Εκπαί¬ 
δευσης του νομού στον οποίο ανήκει το Κ.Π.Ε. 

VI. Η εκπαιδευτική περιοχή εκάστου Κ.Π.Ε. ορίζεται με 
υπουργική απόφαση. Με την ίδια απόφαση μπορεί να ορί¬ 
ζονται οι επιμέρους στόχοι του. 

VII. Μπορούν να λειτουργούν και παραρτήματα των 
Κ.Π.Ε. με επιμέρους δραστηριότητες που δεν απαιτούν 
διανυκτέρευση και παραμονή μαθητών και εκπαιδευτικών 
σ’ αυτά. 

VIII. Για τη λειτουργία Κ.Π.Ε. και παραρτημάτων τους σε 
εγκαταστάσεις κτιρίων άλλων φορέων εκτός του ΥΠΕΠΘ 
μπορεί να υπογράφεται σχετική σύμβαση μεταξύ των συμ- 
βαλλομένων φορέων που αφορά τη διάρκεια της παραχώ¬ 
ρησης για χρήση των εγκαταστάσεων, τους προσφερόμε- 
νους χώρους και τις άλλες υποχρεώσεις των συμβαλλομέ- 
νων φορέων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 1993 

ο ΥΠΟΥΡΓΟΣ 

Γ. ΣΟΥΦΛΙΑΣ 

-♦- 

Αριθ. Φ.1/63/Δ5/1637 (9) 

Μεταβίβαση αδειών λειτουργίας Τ.Ε.Λ. - Τ.Ε.Σ. Φωτεινής 
Γερμανού στην Ε.Π.Ε. Σχολές Ξυνή Μακεδονίας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: « 

1. Τις διατάξεις του άρθρου 111 παρ. 2 του Ν. 1892/90 
(ΦΕΚ 101/Α/90) και του άρθρου 10 του Β.Δ. 685/72 
(ΦΕΚ 196/Α/72). 

2. Τις αριθμ. 21/92, 50/92 και 2/93 Πράξεις του 
Π.Υ.Σ.Δ.Ε. της Ν. θεσ/νίκης. 

3. Τις αριθμ. 46144/11.6.92 και 46531/11.1.93 συμ¬ 
βολαιογραφικές πράξεις του συμβολαιογράφου Πέτρου Γ. 
Τρύπη και την αριθ. 14153/11.11.92 της συμβολαιογρά¬ 
φου Ιωάννας Μίχου-Μαλαβο. “ 

4. Την αριθ. Υ.1939/Η/9923/9.12.92 (ΦΕΚ 728/Β/ 
11.12.92) απόφαση «Περί αναθέσεως αρμοδιοτήτων 
στους Υφυπουργούς Εθνικής Παιδείας και θρησκευμά¬ 
των», αποφασίζουμε: 

Εγκρίνουμε τη μεταβίβαση των αδειών ίδρυσης και λει¬ 
τουργίας του ιδιωτικού τεχνικού - επαγγελματικού λυ¬ 
κείου (Τ.Ε.Λ.) και της ιδιωτικής τεχνικής - επαγγελματικής 
σχολής (Τ.Ε.Σ.) ιδιοκτησίας Φωτεινής Γερμανού του Αν- 
δρέα σύμφωνα με τις υπουργικές αποφάσεις Φ. 1/250/ 
Δ5/6906/1991 (ΦΕΚ 661/Β/91) και Φ.1/647/Δ5/ 
6502/92 (ΦΕΚ 574/Β/92), από τη Φωτεινή Γερμανού, 
στην Εταιρεία Περιωρισμένης Ευθύνης με την επωνυμία 
«ΣΧΟΛΕΣ ΞΥΝΗ ΜΑΚΕΔΟΝΙΑΣ ΕΤΑΙΡΕΙΑ ΠΕΡΙΟΡΙΣΜΕ¬ 
ΝΗΣ ΕΥΘΥΝΗΣ» και διακριτικό τίτλο «ΣΧΟΛΕΣ ΞΥΝΗ ΜΑ¬ 
ΚΕΔΟΝΙΑΣ», με νόμιμους εκπροσώπους την Αθηνά σύ¬ 
ζυγο Σοφοκλή Ξυνή και την Καλλιόπη Ξυνή του Σοφοκλή. 

Οι τομείς, τα τμήματα και οι ειδικότητες που μεταβιβά¬ 
ζονται, σύμφωνα με τα ανωτέρω είναι: 

Α. Τεχνικό-επαγγελματικό λύκειο (Τ.Ε.Λ.) 

I. Τομέας Οικονομίας και Διοίκησης, τα τμήματα: 

1. Υπαλλήλων διοίκησης 

2. Υπαλλήλων λογιστηρίου 

3. Ξενοδοχειακών επιχειρήσεων 

4. Υπαλλήλων επιχειρήσεων μεταφορών 

II. Τομέας Κοινωνικών Υπηρεσιών, τα τμήματα: 

1. Βοηθών Φυσικοθεραπείας 

2. Διαιτητικής 

3. Βοηθών βρεφοκόμων - παιδοκόμων 

4. Νοσηλευτικής 

III. Τομέας Εφαρμοσμένων Τεχνών, τα τμήματα: 
ί. Γραφικών Τέχνων 

2. Διακοσμητών εσωτερικών χώρων 

3. Συντηρητών έργων τέχνης και αρχαιολογικών ευρη¬ 
μάτων 

IV. Τομέας Πληροφορικής, το τμήμα: 

- Προγραμματιστών ηλεκτρονικών υπολογιστών 

V. Τομέας Ηλεκτρονικός, το τμήμα: 

- Τεχνικών ηλεκτρονικών υπολογιστών 

Β. Τεχνική - Επαγγελματική σχολή (Τ.Ε.Σ.) 

Την ειδικότητα: Υπαλλήλων χειριστών Η/Υ και διατρητι- 
κών μηχανών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 1993 

Ο ΥΦΥΠΟΥΡΓΟΣ 

ΑΝ. ΣΠΗΛΙΟΠΟΥΛΟΣ 
-♦- 

Αριθ. ΥΠΠΟ/ΔΙΛΑΠ/Γ/241/10212 (10) 

Χαρακτηρισμός ως ιστορικών διατηρητέων μνημείων Κρή¬ 
νης και παραπλήσιου πηγαδιού στην Κοινότητα Παλα¬ 
μάρι Ν. Αρκαδίας (κοντά στον Ι.Ν. Αγ. Γεωργίου). 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητι¬ 


κών Οργάνων» που δημοσιεύθηκε στο ΦΕΚ 137/τ.ΑΥ 
26.7.85». 

β) Του άρθρου 52 του Ν. 5351/1932 «περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Π.Δ. 941/77 «περί Οργανισμού του ΥΠΠΕ». 

ε) Του Ν! 1943/91 «περί εκσυγχρονισμού της οργάνω¬ 
σης και λειτουργίας της Δημόσιας Διοίκησης, αναβάθμιση 
του προσωπικού της και άλλες συναφείς διατάξεις» που 
δημοσιεύθηκε στο ΦΕΚ 50/τ.Α'/11.4.91. 

2. Την απόφαση Υ 1968/8.1.93 «περί ανάθεσης αρμο¬ 
διοτήτων στην Υφυπουργό Πολιτισμού» Καλλιόπη Μπουρ- 
δάρα, η οποία δημοσιεύθηκε στο ΦΕΚ 3/Β/11.1.93. 

3. Την διϋπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άρση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/τ.Β'/24.3.92). 

4. Το Π.Δ. 161/28.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό 1 /14.1.93, αποφασί¬ 
ζουμε: 

Χαρακτηρίζουμε ως ιστορικά διατηρητέα μνημεία, σύμ¬ 
φωνα με τις διατάξεις του Ν. 1459/50, την Κρήνη και το 
παραπλήσιο πηγάδι στην Κοινότητα Παλαμάρι Ν. Αρκα¬ 
δίας (κοντά στον Ι.Ν. Αγ. Γεωργίου) διότι αποτελούν ένα 
ενιαίο αξιόλογο σύνολο και συντελούν στη διατήρηση της 
ιστορικής μνήμης των κατοίκων της περιοχής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 1993 

Η ΥΦΥΠΟΥΡΓΟΣ 

ΚΑΛΛΙΟΠΗ ΜΠΟΥΡΔΑΡΑ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 
ΤΕΙΕΧ 

104 32 

22.3211 ΥΡΕΤ 6Β 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμοϋ 51 τηλ.: 52 48 141 

*Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ : 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) » » » Β' 

» 

30.000 

» 

1.500 

γ) » » » Γ' 

» 

10.000 

» 

500 

δ) » » » Δ' 

» 

30.000 

» 

1.500 

ε) » » » Αναπτυξιακών Πράξεων 

» 

20.000 

» 

1.000 

στ) » » » Ν.Π.Δ.Δ. 

» 

10.000 

» 

500 

ζ) » » » ΠΑΡΑΡΤΗΜΑ 

» 

5.000 

» 

250 

η) » » » Δελτ. Εμπ.& Βιομ. Ιδ. 

» 

10.000 

» 

500 

θ) » » » Αν. Ειδικού Δικαστηρίου 

» 

3.000 

» 

150 

ι) » » » Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















